hu en hu en hu hu hu hu en en hu en hu hu hu hu hu ru hu hu hu hu hu hu hu hu hu hu hu hu hu hu en en en en en en en en en hu hu hu hu hu hu hu hu hu hu hu hu hu en hu hu hu hu en en en en en en en hu hu eo
Zenész, énekes, menedzser. A hazai popélet egyik egyéni színfoltja. Pályájáról, életéről sokat tudunk, de van egy szenvedélye, amiről talán kevesebbet. Kozsó a teakultúra nagy rajongója. A teázás hagyományairól és kedvező élettani hatásairól saját teaházában mesélt nekünk.
– Kezdetben ritka jelenségnek számított, de a teaházak egyre népszerűbbek itthon.
– Az utóbbi tíz évben valóban érezhető ezen a téren fellendülés, mégis, kétésfél-háromezer év csúszásban vagyunk. Amíg a világon a tea a mai napig a legtöbbet fogyasztott ital, mi le vagyunk maradva tőlük, s a török hódítás óta inkább kávézós nemzet vagyunk. A teázás szertartása az egészséget, a pihenést, az önmagammal való foglalkozást hordozza magában. Egy csésze teát nem lehet csak úgy kutyafuttában elfogyasztani. Én hiszek ennek a kultúrának a létjogosultságában és abban, hogy sikerül behoznunk a lemaradásunkat ezen a téren.
– A boltokban kapható filteres teáknak milyen a minősége?
– Vannak köztük egészen jók, de a hagyományoshoz képest a filteres tea gyengébb minőségű, mivel rengeteg törmeléket tartalmaz. A filteres teákat lényegében erre találták ki annak idején: hogy a szállítás során a dobozok alján felhalmozódott töredezett, apró teadarabok ne vesszenek kárba, azt is el lehessen adni. A filteres tea olyan, mint egy hamburger a gyorséttermekben.
– Milyen teakülönlegességek léteznek?
– Az új teafajták úgy születnek a laboratóriumokban, ahogyan például a parfümök. A szarvasgomba íztől kezdődően a fehércsokis ízig, a somlóigaluska íztől a Mozart golyó vagy a zserbó ízéig mindenféle teánk van. Aki éppen fogyókúrázik, az is bűntudat és kalória nélkül tud élvezkedni. Létezik rengeteg olyan különleges íz, amit azok szeretnek és kóstolnak sorra, akik ismerkednek a teázás kultúrájával és a teaházak hangulatával. Az utóbbi időben nagyon népszerűek a csokoládé teák is.
– Ha jól tudom, a teát főzéshez is használják.
– Igen, ez így van. Pácként, fűszerként is használható. Ilyenkor a hús nemcsak a tea zöld vagy vörös színét szívja magába a pácolás során, de az összes hatóanyagot is. Teát használnak az édességekhez, parfékhoz, jeges üdítőitalokhoz is.
– Milyen kedvező élettani hatásai vannak?
– Ezt végeláthatatlanul tudnám sorolni. Mind közül talán a legfontosabb az antioxidáns hatás, ami a szervezetben lévő káros sejteket pusztítja el. Ezen kívül élénkít, szépíti a bőrt, kitisztítja a szemereket, csökkenti a magas vérnyomás kockázatát – s persze ott vannak a különféle gyógyteák is. Oldja a stresszt, feltölt erővel. Sokkal kevesebb a rákos megbetegedés azokban az országokban, ahol magasabb a teafogyasztás.
– Honnan tud ennyi mindent a teákról?
– Régóta érdekel, rengeteg szakirodalmat elolvastam ezzel kapcsolatban. A nagyapám mániákus teázó volt, tőle is nagyon sokat tanultam. Számomra a teakultúra a zene, az ének és az írás mellett egy olyan szenvedély, ami nélkül nem tudnék létezni.
Click to share on Facebook (Opens in new window)
Click to share on Pinterest (Opens in new window)
Click to share on LinkedIn (Opens in new window)
Click to share on WhatsApp (Opens in new window)
Click to share on Skype (Opens in new window)
Click to email a link to a friend (Opens in new window)
Leave a Reply Cancel reply
Ez az oldal az Akismet szolgáltatást használja a spam csökkentésére. Ismerje meg a hozzászólás adatainak feldolgozását .
#örömblogolás (10) blogolás (8) olvasószerzés (3) podcast (2) social media (3)
Cikkeim Kategória kijelölése Blog Interjúk Kritikák Publicisztika
A www.donaszi.hu weboldal magára nézve kötelezőnek ismeri el jelen jogi közlemény tartalmát. Kötelezettséget vállal arra, hogy tevékenységével kapcsolatos minden adatkezelés megfelel a jelen szabályzatban és a hatályos jogszabályokban meghatározott elvárásoknak. Tovább
©2020  www.donaszi.huAz oldal, valamint a rajta található szöveges és képi tartalom szerzői jogvédelem alatt áll.
Örömmel veszem, ha megosztod mással is, amit nálam olvastál, de kérlek minden esetben legyen teljes forrásmegjelölés (link és név). Köszi!
A weboldal cookie-kat használ, hogy biztonságos böngészés mellett a legjobb felhasználói élményt nyújthassa. További információ Engedélyezem
A süti beállítások ennél a honlapnál engedélyezett a legjobb felhasználói élmény érdekében. Amennyiben a beállítás változtatása nélkül kerül sor a honlap használatára, vagy az "Elfogadás" gombra történik kattintás, azzal a felhasználó elfogadja a sütik használatát.